Tore Brunborg
Store norske leksikon,Kunst og estetikk,Musikk,Jazz,Norske jazzutøvere og -ensembler, 1980 til idag
Tore Brunborg er en norsk jazzmusiker, saksofonist (tenor og sopran) og komponist. Han er kanskje mest kjent som medlem av den høyt anerkjente gruppen Masqualero, men han har også gjort seg gjeldende i mange andre sammenhenger, i senere år ofte i samarbeid med jazzmusikere fra yngre generasjoner.
Karriere Brunborg er oppvokst på Voss, og opptrådte under Vossajazz i begynnelsen av 1980-årene. Han fikk sin utdannelse på jazzlinjen ved Trøndelag Musikkonservatorium i årene 1980 til 1983. Han spilte på Jon Eberson Group-utgivelsen Polarities (1982), og var senere medlem i det Eberson-ledede Jazzpønkensemblet. Han spilte også i Per Husbys kvintett, og Kråbøl, og var i årene 1983 til 1991 sammen med blant andre Arild Andersen og Jon Christensen med i gruppen Masqualero. Gruppen høstet stor oppmerksomhet og vant Spellemannprisen hele tre ganger.Brunborg har i tillegg vært medlem av Lille Frøen Saksofonkvartett, Bjørn Alterhaug Group, Oslo 13 og kvartetten Lines, sammen med blant andre Vigleik Storaas. Han har samarbeidet med Arild Andersen og Jon Christensen i andre sammenhenger, og spilt med blant annet Bugge Wesseltoft. Han har også opptrådt med annen musikk enn jazz, blant annet med Ole Paus og Göran Fristorp.Brunborg har også ledet egne prosjekter, og skrev og fremførte bestillingsverket Tid ved Vossajazz i 1989. Han gav ut et album med samme navn i 1992, innspilt av kvartetten Tore Brunborg Project, hvor både Wesseltoft og Christensen medvirket sammen med den svenske bassisten Anders Jormin. Av øvrige utgivelser kan nevnes Gravity (2003), Lucid Grey (2008) i trio med Ole Morten Vågan (kontrabass) og Erik Nylander (trommer), samt Slow Snow (2015)Tore Brunborg har opptrådt i duo-settinger ved flere anledninger, blant annet med trommeslageren Jarle Vespestad, noe som førte til utgivelsene Orbit (1998) og Gravity (2003). Han har også utgitt duoinnspillingene Prima Luna (1997) med organisten Kjetil Bjerkestrand, samt Backountry (2017) med kontrabassisten Steinar Raknes. Utmerkelser Sammen med Masqualero mottok Brunborg Spellemannsprisen i klassen jazz i 1983, 1986 og 1991. Under Vossajazz 2013 ble han tildelt norsk jazzlivs høyeste utmerkelse, Buddy-prisen, for 2012. Utvalgte utgivelser Tid (Curling Legs 1993)  Prima Luna (Kirkelig Kulturverksted 1997)  Orbit (Curling Legs 1998)  Gravity (Vossa Jazz 2003)  Lucid Grey (Dravle 2009)  Scent of Soil (Hubro 2011)  Extended Circle (ECM 2012)  Slow Snow (ACT 2015)  Backcountry (Reckless Records 2017) Les mer i Store norske leksikon jazz jazz i Norge Eksterne lenker Tore Brunborgs hjemmeside